5 หุ้นกลุ่ม “ปตท.” วิ่งคึก! PTTEP นำทีมบวก 5% รับราคาน้ำมันตลาดโลก-ค่าการกลั่นพุ่งสูง
5 หุ้นกลุ่ม “ปตท.” วิ่งคึก! PTTEP นำทีมบวก 5% รับราคาน้ำมันตลาดโลก-ค่าการกลั่นพุ่งสูง โบรกแนะซื้อชู PTTEP "ท็อปพิก" กลุ่ม Oil & gas ส่วนโรงกลั่น TOP  
5 หุ้นกลุ่ม “ปตท.” วิ่งคึก! PTTEP นำทีมบวก 5% รับราคาน้ำมันตลาดโลก-ค่าการกลั่นพุ่งสูง โบรกแนะซื้อชู PTTEP "ท็อปพิก" กลุ่ม Oil & gas ส่วนโรงกลั่น TOP  
22 มี.ค. 2565

ผู้สื่อข่าวรายงานว่า วันนี้ (22มี.ค. 2565) ณ เวลา 10:24 น. หุ้นกลุ่มปตท.ราคาหุ้นปรับตัวขึ้นยกกลุ่ม นำโดยบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาหุ้นอยู่ที่ระดับ 154.00 บาท บวกไป 8.00 บาท หรือขึ้นไป 5.48% โดยทำจุดสูงสุดที่ระดับ 155.50 บาท และทำจุดต่ำสุดที่ระดับ 149.50  บาท ด้วยมูลค่าการซื้อขาย 1.86 พันล้านบาท
บริษัท ปตท. จำกัด (มหาชน)  หรือ PTT ณ เวลา 10:25 น. ราคาหุ้นอยู่ที่ระดับ  39.75 บาท บวกไป 0.75 บาท หรือขึ้นไป 0.75% โดยทำจุดสูงสุดที่ระดับ 39.75 บาท และทำจุดต่ำสุดที่ระดับ 38.75 บาท ด้วยมูลค่าการซื้อขาย 1.25 พันล้านบาท
บริษัท ไทยออยล์ จำกัด (มหาชน) หรือ TOP ณ เวลา 10:26 น. ราคาหุ้นอยู่ที่ระดับ 52.50 บาท บวกไป 1.25 บาท หรือขึ้นไป 2.44% โดยทำจุดสูงสุดที่ระดับ 52.75 บาท และทำจุดต่ำสุดที่ระดับ 52.00 บาท ด้วยมูลค่าการซื้อขาย 352.37 ล้านบาท
บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 10:28 น. ราคาหุ้นอยู่ที่ระดับ 50.50 บาท บวกไป 0.50 บาท หรือขึ้นไป 1.00% โดยทำจุดสูงสุดที่ระดับ 50.50 บาท และทำจุดต่ำสุดที่ระดับ 50.00 บาท ด้วยมูลค่าการซื้อขาย 197.57 ล้านบาท
บริษัท ไออาร์พีซี จำกัด (มหาชน) หรือ IRPCณ เวลา 10.29น. ราคาหุ้นอยู่ที่ระดับ 3.60 บาท บวกไป 0.06 บาท หรือขึ้นไป 1.69% โดยทำจุดสูงสุดที่ระดับ 3.60 บาท และทำจุดต่ำสุดที่ระดับ 3.54 บาท ด้วยมูลค่าการซื้อขาย 86.57 ล้านบาท
 บล.ซีจีเอส-ซีไอเอ็มบี ระบุในบทวิเคราะห์ (22 มี.ค.2565) ว่า แนะนำ ซื้อเก็งกำไร หุ้นที่ได้ประโยชน์จากราคาน้ำมันที่ปรับตัวเพิ่มขึ้นอย่างอย่าง PTTEP, PTT, TOP, SPRC ,PTTGC ,IRPC, BCP, IVL จากการที่ราคาน้ำมันดิบเมื่อวานนี้พุ่งขึ้น 7.42 ดอลลาร์ หรือ 7.09% ปิดที่ 112.12 ดอลลาร์/บาร์เรล คิดเป็นการปรับขึ้น 48% นับจากต้นปี (YTD) หลังมีรายงานข่าวว่า ประเทศสมาชิกสหภาพยุโรป (EU) กำลังพิจารณาคว่ำบาตรน้ำมันรัสเซียตาม รอยสหรัฐโดยรัฐบาลของประเทศต่าง ๆ ในสหภาพยุโรป (EU) กำลังพิจารณาว่าจะใช้มาตรการคว่ำ บาตรต่อการนำเข้าน้ำมันจากรัสเซียหรือไม่
โดยในสัปดาห์นี้บรรดาผู้นำใน EU จะร่วมหารือกับ ประธานาธิบดีโจ ไบเดน ผู้นำสหรัฐ เกี่ยวกับนโยบายที่จะใช้ตอบโต้รัสเซียซึ่งใช้กำลังทหารบุกโจมตี ยูเครนเมื่อเดือนที่แล้ว
ทั้งนี้ แม้รัสเซียถูกคว่ำบาตรไปแล้วถึง 4 รอบ แต่ยังไม่มีทีท่าว่าจะถอนกำลัง ออกจากยูเครน ซึ่งสถานการณ์ดังกล่าวส่งผลให้ EU เริ่มพิจารณาว่าอาจต้องใช้ทางเลือกที่รุนแรงขึ้น เช่นการคว่ำบาตรน้ำมันของรัสเซีย ซึ่งสหรัฐและอังกฤษได้ดำเนินการนำร่องไปแล้วก่อนหน้านี้
ส่วนค่าการกลั่นวันนี้พุ่งขึ้นมาปิดที่ 12.43 เหรียญ/บาร์เรลจากวันก่อนที่ 9.27 เหรียญ/บาร์เรล ส่งผลให้ ค่าการกลั่นเฉลี่ยไตรมาส 1/2565 นับถึงปัจจุบันอยู่ที่ 7.22 เหรียญ/บาร์เรล สูงกว่าค่าเฉลี่ยไตรมาส 1/2564 ที่ 1.78 เหรียญ/บาร์เรลมาก
อย่างไรก็ตามให้ PTTEP เป็น top pick ในกลุ่ม Oil &amp; gas โดยมีราคาเป้าหมาย 149 บาท ส่วนโรงกลั่นแนะนำ TOP, SPRC โดยมีราคาเป้าหมาย 63.50 บาท และ 12.00 บาท